hy hy ru fi hy hy hy hy hy hy hy hy hy hy en hy hy hy hy en hy hy hy hy hy hy hy hy en hy en hy hy hy hy hy en hy hy hy en hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Երազանքներն իրականություն են դառնում — TeensLIVE
Լավագույնը հարաբերությունների և սիրո մասին: Ռեալ ժամանակի պայմաններում:
Մենք բոլորս երազում ենք և ապագայի պլաններ կազմում: Իհարկե, կարող ես երազանքդ գրել թղթին, հետո թուղթն այրել և արագ կուլ տալ շամպայնի հետ: Գուցե կօգնի: Բայց մենք կպատմենք մի քանի աշխատող մեթոդների մասին, որոնք կօգնեն իրականություն դարձնել քո երազանքը:
Հաճա՞խ ես երազում ինչ-որ բանի մասին: Իհարկե, բոլոր մարդիկ տարբեր են, բայց մեծամասնությունն ապագայի մասին է երազում: Ուրեմն, մյուս անգամ, երբ մտքիդ գալիս է երազանք, արագ գրի առ այն: Կա կարծիք, որ այդպես դու մոգական ձևով տիեզերք ես ուղարկում երազանքդ: Մյուսները պդնում են, որ դա թույլ է տալիս քեզ կենտրոնանալ կոնկրետ խնդրի վրա: Բոլոր դեպքերում, երազանքի ճիշտ ձևակերպումը և տոնի խորհրդավոր ուժը կօգնեն նույնիսկ ամենախենթ երազանքների իրականացմանը:
Այն, ինչ մենք գրանցեցինք կամ նկարեցինք, ինքնաբերաբար դառնում է մեզ համար կարևոր:
Երազանքները լինում են նյութական (երբ ցանկանում ես ձեռք բերել որևէ իր) և ոչ նյութական (երբ երազում ես վերացական բանի մասին` երջանկություն, սեր, առողջություն): Կարևոր է հասկանալ և հստակ ձևակերպել, թե ինչ ես ցանկանում, և իհարկե` հավատալ, որ դա կիրականանա😉
Երազանքին մի քայլ մոտ
Երբ ցուցակդ պատրաստ է, անդրադարձիր յուրաքանչյուրին, բաժանիր քո ցանկությունը փոքր նպատակների, որոնց իրականացումից է կախված երազանքդ: Օրինակ` ուզում ես նոր սմարթֆոն: Իհարկե կարող ես անընդհատ նվնվալ և խնդրել ծնողներիդ, որ գնեն: Բայց դրա փոխարեն դու կարող ես.
Գումար խնայել քո գրպանի ծախսերից:
Հրաժարվել անիմաստ և վնասակար փոքր ծախսերից` չիփսեր, կոլաներ (էլ չասած ծխախոտ):
Եթե դասի ես գնում տրանսպորտով, կարող ես կես ժամ շուտ արթնանալ և ոտքով հասնել` խնայելով գումարը:
Փնտրել, ուսումնասիրել և վերլուծել ամենաձեռնատու առաջարկը:
Նախապատրաստել ծնողներիդ և փաստարկներով ապացուցել, թե ինչու ես ուզում ունենալ հենց այդ մոդելը, հիմնավորես դրա անհրաժեշտությունը` ցույց տալով, որ լուրջ ես վերաբերվում այդ ծախսին:
Կարծում ես, դրանք մանրուքնե՞ր են: Բոլորովին էլ ո՛չ: Իրականում սա աշխատող մեթոդ է, որը նաև քեզ կսովորեցնի վարժեցնել շատ կարևոր ունակություններ` պլանավորում, ֆինանսական գրագիտություն, ինքնատիրապետում, կարգապահություն:
Եթե ուզում ես, որ երազանքդ իրականություն դառնա, պետք է անկեղծ հավատաս հրաշքներին 🙂
Ես կորցնում եմ մոտիվացիան
Բայց ի՞նչ անել, եթե ես ամեն ինճ գրի առա, բայց կարծես թե մոտիվացիան կորում է:
1. Վերլուծիր, գուցե դու շատ խի՞ստ ես ինքդ քո նկատմամբ: Նպատակի ուղղությամբ շարժվելը պետք է քեզ հաճույք պարգևի և լավ տրամադրի: Իսկ եթե ինքդ քեզ դրել ես շատ կոշտ սահմանների մեջ, ապա ցանկությունը կարող է ճանապարհին լրիվ անհետանալ 🙁
Պատկերացրու, որ դու համակարգչային խաղի հերոս ես, և ամեն փոքր հանձնարարությունը կատարելու համար ստանում ես բալեր, և անցնում նոր, ավելի բարձր մակարդակ:
2.Պատրաստիր երազանքիդ պատկերավոր պաստառ և տեղադրիր երևացող տեղում, որ ամեն առավոտ արթնանալիս տեսնես, թե ինչին ես ձգտում և ինքդ քեզ մոտիվացնես:
3. Մի՛ մոռացիր գովել ինքդ քեզ: Դա շատ կարևոր պահ է: Քո ցանկի մեջ նշումներ արա, եթե կատարեցիր հանձնարարությունը: Եթե արեցիր ավելին կամ չնախատեսված մի գործողություն, ապա ավելացրու քո գրառումների մեջ և բավականույթուն ստացիր արածիդ համար:
Եթե մի բան չի ստացվում, մի՛ մտահոգվիր: Ժամանակ հատկացրա հանգստանալու և լիցքաթափվելու համար: Ժամանակ առ ժամանակ կարող ես նույնիսկ երեկոն անցկացնել բազմոցին պառկելով` հետաքրքիր գիրք կամ ֆիլմ դիտելով, եթե դա քեզ կօգնի հանգստանալ և ուժ հավաքել:
Եթե ոչինչ չի ստացվում, և երազանքդ այդպես էլ մնում է երազանք, մտածիր, գուցե՞ քեզ պետք չէ կոնկրետ այս երազանքը: Գուցե՞ սա ուրիշների պարտադրած բան է: Լսի՛ր ինքդ քեզ, քո ներքին ձայնը, դու բոլորից լավ գիտես, թե ինչ ես ցանկանում և որ ուղղությամբ պետք է շարժվես:
Կարևոր է հիշես` երազանքները ստեղծված են հենց իրականանալու համար, հատկապես, երբ մոգական տոների ժամանակ ես երազանք պահում:
gif- անիմացիայի համար`շնորհակալ ենք այս աղբյուրին:
Հոդվածի հեղինակ` Սվետլանա Վերտոլա:
Ինչպե՞ս դառնալ ավելի կատարյալ
Քո համացանցային ծանոթների վառ, հետաքրքիր և մշտապես թարմացվող պոստերի պատճառով քեզ կարող է թվալ, որ կյանքդ անհետաքրքիր է, մյուսների համեմատ` պակաս ակտիվ կամ բոլորովին չհաջողված: Եվ ավելին, ուրիշների ակտիվ կյանքի ապացույցներից քո մոտ կարող է առաջանալ ընկճվածություն, որը կարտահայտվի ամեն ինչի հանդեպ անտարբերությամբ, միայն ամբողջ օր բազմոցին պառկելու և տխրությունը քաղցր բանով սփոփելով` սիրած ֆիլմեր դիտելու ցանկությամբ: Բայց իրականում դու ոչ մի առիթ չունես ընկճվելու: Ինչո՞ւ: Իմացիր մեր հոդվածից:
Դու երբևէ ունեցե՞լ ես այնպիսի զգացում, թե իբր քո բոլոր նվաճումները դատարկ և ոչ կարևոր բաներ են: Հաղթեցի՞ր օլիմպիադայում : – Պարզապես առաջադրանքները դժվար չէին: Պարգևատրվեցի՞ր սպորտային մրցումներին: – Պարզապես բախտս բերեց: Եթե դու հաճախ ունենում ես նման մտքեր, ուրեմն տառապում ես «ինքնակոչիկի համախտանիշով»: Իսկ ի՞նչ է դա և ինչպե՞ս դրա դեմ պայքարել, կարդա մեր կայքում:
Ինչպես վերաբերվել ուրիշների կարծիքին
Մարդը սոցիալական էակ է: Իսկ ավելի պարզ՝ մենք ողջ կյանքում այլ մարդկանց միջավայրում ենք ապրում: Յուրաքանչյուր ոք ինչ-որ կերպ ենթարկվում է դիմացինի քննադատությանը կամ արժանանում ինչ-որ գնահատականի: Դա հատկապես դժվար է լսել, եթե անձամբ չես խնդրել քեզ քննադատել: Բայց առանց դրա անհնար է, պարզապես, հարկավոր է կողմնակի կարծիքին անտարբեր վերաբերվել՝ չվնասելով ինքդ քեզ կամ դիմացինիդ: Եթե ուզում ես իմանալ, թե ինչպես, կարդա՛ ավելին:
Ինչպես դառնալ լավ ընկեր
Զարմանալի է, բայց փաստ է, որ ոչ ամեն մեկը կարող է լինել լավ ընկեր: Ցավոք, դա սովորելն այդքան հեշտ չէ: Ահա մի քանի պարզ և գործուն խորհուրդներ, որոնք կօգնեն գտնել նոր ընկերներ և պահպանել լավ հարաբերությունները հին ընկերների հետ:
Կապ հաստատել մեր հետ
Մոտակա դեռահասներին բարյացակամ կլինիկաներ / կենտրոններ
Մեզ ուղարկած հարցերի պատասխանները
© 2022 teenslive.am / «Արաբկիր» բժշկական համալիր - Երեխաների և դեռահասների առողջության ինստիտուտ: Բոլոր իրավունքները պաշտպանված են:
Կայքը ստեղծվել է TEENSLIVE.INFO կայքի նյութերի հիման վրա, ԿՏՏԻ ՅՈՒՆԵՍԿՕ-ի հետ համագործակցությամբ, ՅՈՒԷՆԷՅԴՍ տեխնիկական օգնության ռեգիոնալ ծրագրի շրջանակներում: Կայքը պատրաստվել է eWorks-ի կողմից:
Այս կայքում ներկայացված տեղեկատվությունը և կարծիքները կարող են չհամընկնել ՅՈՒՆԵՍԿՕ-ի և ՅՈՒԷՆԷՅԴՍ տեսակետների հետ:
Կայքում օգտագործված անվանումները և ներկայացված նյութերը չեն հանդիսանում ՅՈՒՆԵՍԿՕ-ի կարծիքը` որևէ երկրի, տեղանքի, քաղաքի կամ շրջանի, ինչպես նաև նրանց համապատասխան կառավարման օրգանների իրավական կարգավիճակի, բաժանման կամ սահմանների վերաբերյալ:
Կայքում տեղադրված նյութերը երաշխավորվել են Կրթության և գիտության նախարարության կողմից որպես ուսումնաօժանդակ նյութ`«Առողջ ապրելակերպ» դասընթացի համար: